ming030890/wiki-yue-high-quality huggingface dataset:
新息

新息（英文：Innovation）係一隻差異值，嚟自變數喺時間t 嘅觀察值戥幫佢做嘅個最佳預測值之間做差，個預測值用到時間t 之前嘅可用訊息。若果預測方法工作得正常，係噉連續新息彼此之間冇相關，即構成白噪音嘅時間序列。即係話，從測量時間序列中獲得條新息時間序列，係通過「白化」或者潷丟啲預測得到嘅成分做到嘅。新息用喺時間序列分析（或者預測）當中，譬如統計學、訊號處理等啲領域當中；英文術語「Innovation」嘅使用源於 Hendrik Bode同Claude Shannon (1950) 喺佢哋對Wiener 濾波器問題嘅討論裏便，即管呢個概念早已着隱含喺Kolmogorov啲工作中。
相較之新息，殘差係個差異值，同樣嚟自變數喺時間 t 嘅觀測值，但戥佢做差嘅係個最佳更新狀態值，個狀態值基於直到（包括埋）時間 t 嘅可用訊息。
泉

泉，又叫山泉，係地下水天然湧上地面嘅位置，嗰啲水就叫泉水。
有啲泉出嚟嘅水係暖或者熱，叫溫泉。有啲泉出嚟嘅水有礦物質，叫礦泉。
泉南

泉南係日本大阪府一個市，人口6萬。
維基同享有多媒體嘅嘢：Sennan, Osaka
喺開放街圖（Open Street Map）嘅泉南地圖。
泉山區

泉山區係中國江蘇徐州一個市轄區，總面積63平方公里，人口43萬。
泉崎村

泉崎村（日文：泉崎村／いずみざきむら Izumizaki mura */?）係日本福島縣西白河郡嘅一個村。
泄蘭街

泄蘭街（Zetland Street）係香港一條行人街道，係新世界大廈北邊嘅一條後巷，係由港燈雪廠街泄蘭街電站，去中環皇后大道中中建大廈嘅捷徑。因為條街有梯級，所以汽車同輪椅都唔可以走捷徑。

個名
以前呢度有座建築物，叫雍仁會館（Zetland Hall），直譯係「泄蘭會館」，即係共濟中心（Masonic Centre），直譯係「石匠中心」），係香港共濟會總部。
泉宗太郎

泉宗太郎（1992年8月5號—）係日本足球員，司職中場，效力過YSCC橫濱。
泉健太

泉健太（1974年7月29號—）係日本政治人，立憲民主黨眾議員（京都府第3區），由2021年11月30號起接替枝野幸男成為第2任立憲民主黨黨魁。
朱福強

朱福強（英文：Simon Chu Fook-keung，1947年12月25號—）係香港政府前公務員，官至政府檔案處署理處長（1999年至2003年）。佢退休之後，一路呼籲香港訂立「檔案法」，規管政府檔案處理。

簡歷
1947年，朱生於香港一個小康之家。佢阿爸做文職。佢細個屋企住喺赤柱，到讀中學先搬出市區。1968年，佢到加拿大西安大略大學留學，主修歷史。後來獲卡加利大學歷史碩士、西安大略大學檔案學碩士。
1984年，朱加入香港政府做助理檔案主任。1999年至2003年升任政府檔案處長（署理），2004年至2007年回任檔案主任，期間擔任歷史檔案館長，2007年退休。之後參與成立「檔案行動組」，關注香港公共檔案嘅處理。亦做過香港檔案學會會長。佢批評香港政府及公營機構嘅檔案制度好差，要求香港訂立「檔案法」，以法例保護檔案，保障公眾知情權。
朱穆之

朱穆之（1916年12月25號—2015年10月23號），江蘇江陰人，係中華人民共和國記者。1937年喺北京大學外語系畢業。1938年4月加入中國共產黨。曾任新華社社長、文化部部長、國務院新聞辦公室主任等職。

生平
1933年起喺北京大學外語系學習，參加一二九運動、中華民族解放先鋒隊。1937年起，任南京《金陵日報》編輯，山東聊城、臨清專署秘書。1939年後，任八路軍一二九師政治部宣傳部、統戰部副部長，太行分局宣傳部科長，北方局宣傳部秘書，晉冀魯豫中央局宣傳科科長，新華通訊社特派記者、臨時總社蔣管區組組長、解放區部主編、編輯部副主任、社委會成員、編輯委員會成員、第二副總編輯。
1949年後，任新華社副總編輯、副社長、編委會黨組第二書記。文化大革命中受迫害、被關押勞動。1972年9月後，任新華社社長、黨嘅核心小組副組長、組長、黨組書記，中共中央宣傳部副部長兼中央對外宣傳小組組長，文化部部長、黨組書記，國務院新聞辦公室主任，中國人權研究會會長。2004年3月離休。
係中共第十、十一、十二屆中央委員，中顧委委員，中紀委委員，第二、三屆全國人大代表，政協第二屆全國委員會委員、第五屆常務委員。
2015年10月23號，朱穆之過身，終年99歲。
朱立倫

朱立倫（粵拼：zyu1 lap6 leon4，1961年6月7號—），中華民國政治人，中國國民黨第7、11代主席，曾任新北市市長、行政院副院長、桃園縣縣長、立法委員、大學教授。

政治經歷
2010年開始做新北市市長，2014年連任，2018年唔撈，由黨友侯友宜接棒。

第一次擔任黨主席同埋2016年參選總統
2015年朱立倫喺中國國民黨主席選舉勝出，接替辭任嘅馬英九做黨主席。佢參選2016年中華民國總統選舉，但輸咗畀民主進步黨嘅蔡英文，1月16號宣佈唔做國民黨主席。

參選2020年中華民國總統選舉黨內初選
佢曾經諗住喺2020年再代表國民黨出戰總統選舉，但喺黨內初選入面輸咗畀韓國瑜，而蔡英文就成功喺大選連任。

第二次擔任黨主席（2021年9月起）
2021年佢再度參選國民黨主席選舉，以45.78%嘅得票率、打低希望連任嘅江啟臣，再次當選主席。
喺2021年臺中市第二選舉區立法委員陳柏惟罷免案入面，朱立倫有份支持罷免，更加指控陳柏惟第三會期「0提案」，但台灣基進之後反駁，話不論係立法院公開數據，或者公督盟嘅評鑑資訊，陳柏惟喺第三會期有七項領銜提案。台灣基進更加表明如果朱立倫唔道歉，會採取法律行動。陳柏惟亦話，朱立倫咁樣有失黨主席身分。
朱立夫

朱立夫，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
朱立偉

朱立偉，香港親中派政治人物兼商界人士，招商證券股份有限公司董事。

選舉經歷
喺2021年9月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
朱素娥

朱素娥（暱稱娥姐）係無綫電視電視劇《陀槍師姐》同《陀槍師姐II》入面一個角色，由關詠荷飾演。
朱素娥熱情開朗、樂於助人、愛護家庭、小事精明、大事糊塗、冇乜主見、乜都依賴老公。本來喺警隊入面擔任文職，同老公同囝仔過住幸福安穩嘅生活。離婚之後突然冇咗依靠，性格反而變得成熟、獨立、堅強、果斷，勇往直前，但係都有柔情似水嘅一面。
梳邦

梳邦再也（馬拉文：Subang Jaya）係馬來西亞吉隆坡近郊嘅第二大城，距離吉隆坡20公里，由雪蘭莪管。
江鈺源

江鈺源（1991年11月1號—）係中華人民共和國女子體操運動員，廣西柳州人，強項係高低槓同埋自由體操。
江郎山

江郎山（粵音：gong1 long4 saan1）係喺中國浙江嘅一座山同埋名勝古蹟，佢屬於典型嘅晚期高位孤峰型丹霞地貌，亦因為噉喺2010年畀聯合國教科文組織列入世界遺產。
江里夏

江里夏（1989年6月21號—）係日本嘅一個女藝人同埋配音員。
江野澤愛美

江野澤愛美 ，係日本嘅一個女演員。

拍過嘅作品一覽
呢個表唔完整，歡迎加料。
江迅

江迅（1947年—2021年10月13號）係香港傳媒人，做過《文匯報》、《文學報》，離世之前係香港媒體《亞洲週刊》嘅副總編。

生平
江迅喺上海出世，籍貫廣東番禺，1968年喺安徽省上海黃山茶林場務農，1974年起先後喺上海第二醫學院、《文匯報》、《文學報》任職。1994 年移居香港，任香港《亞洲週刊》資深特派員，共和（香港）出版有限公司董事總編輯。
佢亦係香港作家聯會會員，著作有《大下海》、《1998 中國病》、《行筆香港》、《香港的七情六欲》、《港人創業上海》等。

死
2021年10月10號，江迅突然發燒同全身痛緊急送院，喺仁濟醫院急症室觀察一晚後，醫生覺得情況無大礙而出院，但之後江迅病情再發作，最後喺13號下晝兩點左右離世。
佢嘅死引起香港親中派好大反應，香港前特首梁振英之後喺社交媒體表示沉痛哀悼。《文匯報》報道江迅家屬質疑院方「延誤治療」，而親中派「評論員」劉瀾昌、馮煒光、屈穎妍、陳祖光等人，之後聯署要求特首林鄭月娥全面調查江迅死因，而《大公報》評論就指控有醫護將個人政治理念放喺病人權益之上。
之後，仁濟醫院澄清，話已經詳細解答咗家屬對病人死因同治療經過嘅疑問，又話當時已經做過好多唔同嘅化驗同檢查，事件已經轉交死因裁判官跟進以確定死因，亦認為醫療團隊已經盡力救治病人。另外，《南華早報》亦報道醫院照顧江迅嘅詳細情況，話醫生早喺12號午夜（即第二次入院後1個鐘左右）已睇過江迅，到凌晨兩點半值班醫生再次睇佢，並安排血液同尿液檢驗，仲有透過X光、心電圖診斷病因。病人後來被轉到ICU，前後醫生至少睇過佢六、七次，一入深切治療部，周圍都有醫護人員，根本冇證據顯示係醫療失誤。
江都區

江都區係中國江蘇揚州一個市轄區，總面積1333平方公里，人口107萬。
杜浩成

杜浩成（英文：Joseph To Ho-shing，1962年—）係香港法律界人士。
杜浩成早年做過法律援助署法律援助計劃律師。之後，杜浩成喺香港私人執業。喺1994年，杜浩成加入前律政署。喺1997年，杜浩成擔任高級政府律師去到2006年，同年8月改任東區裁判法院裁判官，任內曾被揭發疏忽。佢多次審理處理涉及社運人士嘅案件，唔少判決都引起爭議，有傳媒質疑杜浩成苛待社運人士、處事不公，甚至有一啲批評佢嘅人叫佢做「杜酷刑」。

部分由佢處理又受到傳媒嘅案件
佢嘅判決受到傳媒關注，好多時都因為佢對民主派人士判刑過重有關，但對親中派違法判決就非常手鬆。例如，喺2013年古思堯同馬雲祺企圖侮辱區旗一案，社民連就發表「打人罰千五，燒旗即還押」聲明，批評判刑過重，又質疑點解喺2012年12月，激進親中派愛護香港力量喺撐政府遊行期間公然襲擊電視台攝影師，杜浩成只係判罰款賠償。

成報欠薪事件判決被質疑
喺《成報》拖欠三名員工逾八萬元薪金嘅一案入面，杜浩成作為裁判官，處理案件期間曾經幫《成報》辯護，話《成報》唔係刻意拖糧，輕判罰款四千二百元，結果引起社會嘩然。上訴庭之後批評佢低估欠薪對員工嘅影響，將罰款大幅增至三萬九千元。

逃犯條例爭議相關
杜浩成曾經將幾名13-15歲嘅學童判入屯門兒童同青少年院，被兒童權利委員會質疑，咁做會影響佢哋接受教育嘅機會同埋受父母照顧嘅權利（案件編號： KCJP119、120、121/19；KCCC2243/19）。

重判2019年區選泛民候選人被質疑
喺2019年區議會選舉落敗嘅觀塘栢雅選區候選人、民主派陳宇明，因為選舉後無依期提交選舉申報書，被杜浩成以監禁9個月做量刑起點，然後因為陳宇明認罪，對佢作三分一扣減。之後陳宇明上訴，高等法院負責嘅法官都形容判決太重，案件並唔係去到咁嚴重嘅範疇，有啲人故意唔申報罪責更重但都只係判罰款。
杜海濤

杜海濤（粵拼：dou6 hoi2 tou4；簡化字：杜海涛；1987年10月28號—）、湖南廣播電視台主持人、遼寧瀋陽人，喺湖南大眾傳媒職業技術學院畢業。主持包括湖南衛視嘅《快樂大本營》。因參加選秀節目而加入湖南衛視，從此走上演藝道路。

進入演藝圈
湖南衛視從2005年9月開始，分別喺重慶、杭州、瀋陽、北京4地進行「閃亮新主播」選拔。冇任何經驗嘅杜海濤用自己嘅真實個性同娛樂精神打動咗評委。喺過千名參加者入面攞到總冠軍。當時佢係18歲嘅瀋陽市拔萃私立中學高三學生。選拔喺2006年1月21號結束，杜海濤同都係來自瀋陽賽區嘅亞軍吳昕同何炅、謝娜、李維嘉成立快樂家族，主持快樂大本營。杜海濤亦憑快樂大本營而走紅。
2009年，杜海濤同吳昕一齊寫咗《木土日斤》一書，詳細記錄咗自己從細到大嘅點滴成長故事同回憶同跟快樂家族嘅深厚感情。
佢喺同年分別首次參演電視劇同電影，擔任一啲唔起眼嘅角色。直到2012年，飾演《隋唐演義》入面嘅徠乎爾、《下班抓緊談戀愛》汪兆冰。喺電影方面，佢喺《快樂大本營》15周年電影《快樂大本營之快樂到家》中飾演同謝娜做拍檔嘅「脫線神偷」組合，並喺《做次有錢人》飾演皮蛋一角。

戀情
佢喺2011年快樂大本營節目幾次宣稱「戀愛ing……」 。喺新加坡讀書嘅前女友李若曦重到過大本營現場。2012年，佢喺《完美釋放》節目中首度回應分手傳聞，希望媒體唔好騷擾佢。佢雖然同李若曦分手，但快樂家族表示李若曦重係朋友。
佢同吳昕自稱熒幕情侶，表示互相了解嘅程度無人能及。佢曾三度喺節目向吳昕表白，引得嗰集嘉賓林心如、汪東城、林更新等人大叫「在一起」。其後，佢澄清係玩玩下。

墨鏡事件
喺《快樂大本營》入面，杜海濤一直以憨厚搞笑嘅形象出現，2013年4月1號，就爆出佢喺河南拍戲時同當地大學生打交。據透露，打交嘅原因係：「有學生找他合影拍照，非要他把墨鏡摘掉，海濤沒摘，學生自己伸手去摘，導致海濤厭煩發生了口角。」記者從網上流傳嘅現場圖片看出，當時場面好混亂，佢嘅情緒亦非常激動。有媒體打過佢嘅電話，對方迅速以「打錯電話」為由掛斷。而該片片方工作人員解釋話，「當時有學生過去伸手摘杜海濤的墨鏡，他才推了那個學生一把，是本能反應。」但有網友認為好可能係片方嘅炒作，結果將杜海濤捲咗入去。

下跪頒獎事件
2013年11月20號，「青春的選擇2013年度盛典」喺北京奧體中心舉行，BIGBANG隊長G-Dragon中國首秀，杜海濤見到偶像非常激動，現場向偶像權志龍以單膝下跪嘅方式頒獎。呢個動作引起好多大陸網友批評，唔少人認為佢身為公眾人物噉做並唔妥當，伙對大批未成年擁躉做出錯誤示範，激進嘅網友就直接鬧呢個行為係「無節操腦殘」。韓國媒體對於杜海濤下跪權志龍一事都有報道，直言中國人奴性十足，嘲笑佢下跪行為。進而引起咗百度貼吧爆吧事件，杜海濤吧首先中招，快樂大本營吧、權志龍吧喺當晚都被爆吧。之後傳出湖南衛視內部對杜海濤作出暫時休假嘅決定，但被杜海濤助理否認。
11月26號下晝5點左右，佢喺個人微博上為炒得熱哄哄嘅「下跪權志龍」事件公開道歉。

包貝爾婚禮鬧伴娘事件
睇埋：包貝爾婚禮鬧伴娘事件
2016年3月30號，演員包貝爾喺印尼峇里島舉行婚禮，婚禮過程中鬧伴娘嘅視頻喺網絡上曝光後，引發輿論爭議。參與嘅人員有：包貝爾、韓庚、王祖藍、杜海濤、曾一竣，其中除包貝爾外，其餘4人都係伴郎。

影視作品
2009年7月嘅一期《快樂大本營》，右一係杜海濤。
杜港

杜港（英文：Alex To，又名杜飛龍，1982年—）係香港男演員、地產從業員、前保險從業員，2000年參加無綫電視第一期星藝映畫藝訓班入行，演出過唔少無綫電視劇集，約莫2012年轉去港視，到2016年以自由身復出做返演員。佢2020年首度演出ViuTV劇集。

事件
杜港喺2022年6月2號被無綫電視節目《東張西望》指控以假保險做詐騙，受害人係佢前無綫同事阮德鏘。

演出
呢個表唔完整，歡迎加料。
杜煥

杜煥係香港瞽師，係個盲人，善長南言。廣州出世，之後來到香港。佢1950年代到1970年代初，喺香港電臺唱南音。電臺唔請佢唱之後流落街頭賣唱。1975年，美國匹茲堡大學教授榮鴻曾博士，喺杜煥去世前，安排杜煥喺港島富隆茶樓演唱，重現場錄音，唱咗多首瞽師搵食歌，成為當今唯一留世正宗南音。
杜牙根

杜牙根（dou6 ngaa4 gan1）係種由牙醫醫治牙根（又叫牙髓）壞死嘅方法，將壞死嘅牙根清走，保返住隻牙。
杜爾伯特

杜爾伯特（粵音：dou6 ji5 baak3 dak6；普通話拼音：Durbote；蒙古文：ᠳᠥᠷᠪᠡᠳ /，斯拉夫寫法：ДӨрбӨД，拉丁字寫法：Dorbod）係中國黑龍江省大慶市嘅蒙古族自治縣，叫杜爾伯特蒙古族自治縣，一般簡稱杜蒙縣。面積6176km²，人口25萬（2010年），郵政編碼166200。縣府駐泰康鎮。轄4個鎮、7個鄉、2個單位。
鎮：泰康鎮、胡吉吐莫鎮、煙筒屯鎮、他拉哈鎮
鄉：一心鄉、克爾臺鄉、白音諾勒鄉、敖林西伯鄉、巴彥查干鄉、腰新鄉、江灣鄉
單位：綠色草原牧場、大山種羊場

史
「杜爾」（拉丁蒙文：dor）喺蒙古文嘅意思係「四」。15世紀時成吉思汗嘅細佬哈布圖哈薩爾十六世孫愛納嘎帶住部族遊牧來嫩江一帶，見呢道水草豐美，就停咗喺道，因為佢哋嘅分牧次序係四，所以自稱爲杜爾伯特部，屬孛兒只斤氏。
1648年（清順治五年）喺蒙地搞盟旗制，於是呢度設杜爾伯特旗，屬哲里木盟。
1906年（光緒三十二年）二月，靠近中東鐵路安達站嘅地段歸咗安達廳。十月多耐站（而家東吐莫東南）設杜爾伯特沿江荒務行局，放時、和、年、豐四段荒地，後來成為泰來設治局轄地。1927年4月設泰康設治局，又放出民、康、物、阜四段荒地。因為吸引咗漢人移民，開始設縣，同時旗縣分治，改歸黑龍江省。
滿洲國時期，1933年10月1號泰康設治局改叫泰康縣，1934年歸龍江省，1940年泰康縣併入杜爾伯特旗。
1945年歸嫩江省，1946年4月旗縣又分置，泰康縣駐泰康鎮，旗駐巴彥査干，不過8月又廢咗個縣。
1956年10月10號旗撤換爲自治縣。
杜牧

杜牧（803年—852年），字牧之，係中國唐代後期嘅文學家，同當時另一位詩人李商隱齊名，合稱「李杜」。
佢係京兆杜氏家族成員，係西晉軍事家杜預嘅十六世孫，爺爺杜佑（封號岐國公，謚號安簡，世稱「杜安簡」）係史學家，老豆杜從郁做官做到駕部員外郎。
杜沚諾

杜沚諾（英文：Kento To；1987年2月7號—），係香港男藝人，2006年開始做舞蹈員，之後有做演員同主持工作。 佢2018年參選ViuTV選秀節目《Good Night Show 全民造星》，入圍55強。

演出
呢個表唔完整，歡迎加料。
杜源申

杜源申係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
李淳

李淳（Mason Lee，1990年5月30號—）係美國出世嘅臺灣男演員，金像導演李安二仔。
李淵

李淵（566年—635年）係大唐開國皇帝。未死就讓位畀二仔李世民繼位。佢死後廟號高祖，所以又叫唐高祖。

一生
李淵喺隋朝長安出世，生響官宦世家。佢阿爺李虎喺西魏時曾經做過「太尉」，係開國功臣。其後爵位代代相傳，到李淵嗰代就變成「唐國公」。
佢嗰親表弟隋煬帝楊廣好重用李淵，喺山西太原留守，之但係隋朝地方大亂嗰陣，李淵自己喺太原起兵作反。佢由太原一路打到長安，前後用唔到一年時間。李淵立咗代王楊侑做皇帝，但無耐佢又命令楊侑將帝位傳畀佢，建立大唐。
史書通常寫到李淵好無能，但實際上佢建立大唐嘅時候都做咗好多嘢。啱啱建立唐朝佢就派個仔李世民統一中原，而佢又將隋朝嘅制度繼承落去，只係佢無採用到隋煬帝嘅律例。所以李淵對李世民「貞觀之治」打下咗好重要嘅基礎。
由於李淵對自己繼承人嘅問題一再反覆，導致佢三個仔李建成、李元吉、李世民之間嘅衝突。玄武門之變後李淵將皇帝位讓畀李世民，自己退位為太上皇。
635年，李淵去世，死後諡號太武皇帝，葬喺獻陵。
李淵去世40年後，佢個孫唐高宗李治喺674年改上尊諡號做「神堯皇帝」，相隔80年後，玄孫唐玄宗李隆基喺754年加上尊諡號做「神堯大聖大光孝皇帝」。

仔
隴西郡公→唐王世子→皇太子→除籍→息隱王→隱太子李建成（母竇皇后）
敦煌郡公→秦國公→趙國公→秦王→皇太子→太宗李世民（母竇皇后）
衛懷王李玄霸（母竇皇后）
姑臧郡公→齊王→除籍→海陵郡王→巢剌王李元吉（母竇皇后）
楚哀王李智雲（母萬貴妃）
趙王→荊王李元景（母莫嬪）
魯王→漢王李元昌（母孫嬪）
酆悼王李元亨（母尹德妃）
周王李元方（母張氏）
鄭王→徐康王李元禮（母郭婕妤）
宋王→徐王→韓王李元嘉（曾經因為反對武則天統治而改姓虺，所以又名虺元嘉，母宇文昭儀）
荊王→彭思王李元則（母王才人）
藤王→鄭惠王李元懿（母張寶林）
蜀王→吳王→霍王李元軌（曾經因為反對武則天統治而改姓虺，所以又名虺元軌，母張美人）
豳王→虢莊王李鳳（母楊美人）
漢王→陳王→道孝王李元慶（母劉婕妤）
鄶王→鄧康王李元裕（母崔嬪）
譙王→舒王李元名（母小楊嬪）
魏王→燕王→魯王李靈夔（曾經因為反對武則天統治而改姓虺，所以又名虺靈夔，母宇文昭儀）
許王→江安王李元祥（母楊嬪）
密貞王李元曉（母魯才人）
滕王李元嬰（母柳寶林）
粗體字係死後先至封贈。
李淑華

李淑華，台灣激進親中派中華統一促進黨（統促黨）政治人物，曾經代表統促黨喺2016年出選第9屆中華民國立法委員選舉（全國不分區同僑居國外國民選舉），但未能當選。
李清泉

李清泉（1965年1月—）係中華人民共和國地理信息系統專家，喺安徽天長市出世，研究生學歷，攝影測量同遙感專業，工學博士，國際歐亞科學院（中文：国际欧亚科学院）院士，中國工程院院士。2001年至2012年間做武漢大學副校長，常務副校長同埋黨委常委。2012年7月起做深圳大學校長。2018年2月24號當選第十三屆全國人大代表。2020年12月做深圳大學黨委書記。2022年2月卸任深圳大學校長。2023年11月當選中國工程院院士。
李清照

李清照（1084年3月13號—1155年5月12號）係宋代女詞人，代表作係《聲聲慢》「尋尋覓覓，冷冷清清，淒悽慘慘戚戚」。
李添勝

李添勝（英文：Lee Tim Sing，1948年—），人稱「添哥」、係香港前電視劇監製同電影演員，1968年一入行就效力無綫電視，製作過60幾部電視劇、到2015年底拍完賀歲劇《財神駕到》後正式退休。直至到2016年3月17號應TVB舉行嘅榮休晚宴，好多一眾藝人都有出席，同時佢唔再續約、結束同無綫電視48年賓主關係。
本田真吾

本田真吾（1987年11月23號—）係日本足球員，司職中場，效力過福岡黃蜂，Japan Soccer College，松本山雅，金澤薩維根，及本田。
本田美登里

本田美登里（1964年11月16號—）係日本足球員，踢後衞，曾經喺1981～1991年間為日本女子足球代表隊出場43次。佢代表日本參加過1991年FIFA女子世界盃。
本田貴子

本田貴子 ，係日本嘅一個女藝人同埋配音員。
本田直樹

本田直樹（1978年7月13號—）係日本足球員，司職後衛，效力TDK。
本田翼

本田翼（粵拼：bun2 tin4 jik6，1992年6月27號—）係日本嘅一個女演員。

拍過嘅作品一覽
呢個表唔完整，歡迎加料。
本益成長比

本益成長比（PEG）係股票估值嘅一種指標，市盈率嘅變體。
有研究者指，如果一間公司增長得好勁，佢哋嘅市盈率好多時會一時之間漲咗，搞到間公司就噉望落好似「啲價高得滯」噉樣；所以呢啲研究者就提議要考慮埋一間公司嘅實質增長率，而 PEG 就係指
市盈率  間公司預會增長幾多（用 EPS 嘅增長嚟量度），
當中 EPS 係指 earning-per-share（每單位股產生嘅盈利）。一般認為，PEG 嘅數值低過 1 先算係值得投資
本科生

本科生係指未攞到學士學位嘅學生，亦即係重讀緊學士學位課程。只要完成中學課程同順利考入學士課程，就已經係本科生，但一般都唔包括讀比學士低嘅高等教育課程，譬如副學士同高級文憑。
本田長康

本田長康係大日本帝國足球員，司職中場，曾經喺1927～1930年間爲日本足球代表隊出場4次，重參加過1927年同1930年遠東運動會。
本篤一世

本篤一世（Benedictus I，—579年7月30號）係羅馬天主教第62任教宗，575年到579年在位。
李偉軍

李偉軍（簡化字：李伟军，1981年12月1號—）係中國足球員 ，司職守門員，五華出世。家下效力緊中國足球甲級聯賽球會廣東日之泉。

球員生涯
2001年，李偉軍加盟深圳科健，展開職業足球員生涯。2004年轉投南城地產。2005年再轉會安徽九方，2008至09年度球季做埋球隊隊長；同季以20萬轉會費加盟香港甲組足球聯賽球會南華足球隊，本來諗住用佢代替坐監嘅門將張春暉
，但係因為表現唔夠理想，2009年1月畀球會解約。同年2月以自由身加盟廣東日之泉。
李偉民

李偉民，香港親中派政治人，香港再出發大聯盟發起人之一。
李健 (1989年出世)

呢篇文 嘅標題——《李健 (1989年出世)》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
李健
個人資料生日
 (1989-03-01) 1989年3月1號（35歲）出生地
 中國廣東省佛山市身高
1.78米（5呎10吋）位置
中場球會資料而家效力
(冇波踢)青年軍 
球會 
廣東青年效力過嘅球會年
球會
上陣
（入波）2007–2014 
廣東日之泉
132
（15  ）
李健（粵拼：lei5 gin6；1989年3月1號—）係一位中厄混血兒嘅足球員，喺廣東省佛山市出世，司職中場。渠老頭係中國人，渠老母係厄瓜多爾人。
喺2014年12月，由於廣東日之泉賣咗畀陝西兼解散，佢唔知去邊度踢波。
李健

李健 (會計界)：香港親中派政治人物兼會計界人士。
另外重可以係：
李健駕駛學校，香港嘅一間駕駛學校
流水響水塘

流水響水塘（英文：Lau Shui Heung Reservoir），又寫做流水嚮水塘，係香港一個水塘，喺新界北區東部，八仙嶺郊野公園之內，龍山東北一帶，處於粉嶺平原至東北嘅位置。
水塘功能係將八仙嶺西北部嘅水源收集，經地下水管輸送到船灣淡水湖。又係灌溉水塘，用來灌溉附近農田。水塘亦係軍地河嘅主要源頭，河水先流入軍地，再匯入梧桐河。面積約3.5公頃，容量約17萬立方米，石屎主壩高24米、長54.9米，副壩高7.3米、長39米，算係比較細嘅水塘。

歷史
水塘喺1968年起，屬於船灣淡水湖工程計劃一部分。
水塘所在地流水響，喺大清嘉慶廿四年（1819年）編嘅《新安縣志》已有記載，「流水響潭發源處有數石井，天造地設，深約尋丈，春夏溺如飛瀑，秋冬則淙淙細響」。

生態
水塘四周圍係林地，一排排白千層樹生喺水塘邊。
水塘相當深，顏色碧綠。塘底俾大大細細嘅沙石覆蓋，形成唔同嘅生態環境，適合各種魚類生存，包括香港少見嘅弓背青將、月鱧等。
2003年，漁農自然護理署喺流水響水塘附近發現一個蜻蜓新品種，灰白色肚嘅「赤斑蟌」。

設施
流水響郊遊徑
流水響水塘係新界北郊遊熱門之地。漁護署喺附近整咗涼亭、露營場地、燒烤場、野餐場地同廁所等設施。仲有一條郊遊徑，起點同終點都喺水塘附近，全長約4.4公里，行晒全程大概要兩個鐘。
流水響

流水響（Lau Shui Heung），香港一地，亦係一村，粉嶺以東。山上有水務署設流水響水塘，供山下流水響村民灌溉之用。

山
流水響水塘西南有龍山，南方係九龍坑山之脊。而流水響村東北有大嶺皮。

水
流水嚮水源，出自九龍坑山與龍山之間谷地，由桔仔山坳順流東北而下，終到達流水嚮水塘。水塘壩下係軍地河，流過流水響村，河過軍地入梧桐河。

交通
流水響主要通道，係流水響道，一端通出軍地出粉嶺或者沙頭角，中間過山坳到鶴藪，亦向南上山到流水嚮水塘。
流水響營地

流水響營地，香港營地之一，專畀露營，喺流水響，石坳山西側，地處深山，流水響水塘同桔仔山坳之間，得流水響郊遊徑出入，英文叫Lau Shui Heung Campsite。屬八仙嶺郊野公園，行政上歸北區。營地屬小型，有營位少過二十。水源取自溪澗，季節性水源。歸漁農及自然護理署管。
營地山徑好簡單，得流水響郊遊徑。
營飲食用得燒烤爐、檯、櫈。着用得晾衫架。另有污水穴。而廁所得旱廁。
流浪漢世界盃

《流浪漢世界盃》（英文：Team of Miracle: We Will Rock You）係2009年由香港影音使團製作嘅福音電影，故事改編自由香港街頭露宿者組成嘅曙光足球隊參加無家者世界盃嘅事蹟。

劇情簡介
曾經露宿街頭嘅資深社工阿東，喺網上睇到一篇有關德國為無家者而設嘅第一屆「流浪漢世界盃」嘅報導。佢深信露宿者可以透過足球比賽接觸世界，並且透過足球運動重拾自信，同埋鍛鍊出逆境自強、唔輕易放棄嘅人生態度！於是佢就組織咗一隊以流浪漢組成嘅足球隊，並同另一位社工Sunny合力訓練一班「騎呢」球員晉身國際賽事。一班拉集成軍嘅球員，奇幻之旅就喺度展開，球場同人生嘅大戰亦一觸即發。抱住永不放棄嘅精神，呢班流浪漢可唔可以還自己一個奇蹟呢？
法國共和十年

法國共和十年（法文：An X）係法國共和曆第10年，由公元1801年9月23號到1802年9月22號。
法國嘅市鎮

市鎮（法文：commune）係法國最細嘅政區，一個市鎮一般係對應一個村同鎮，爾家法國加埋有36783個市鎮。
法國共和四年

法國共和四年（法文：An IV）係法國共和曆第4年，由公元1795年9月23號到1796年9月21號。
法國共和十四年

法國共和十四年（法文：An XIV）係法國共和曆第14年，由公元1805年9月23號到1806年9月22號，但到1806年1月1號開始已經唔再用法國共和曆。
法國共和曆

法國共和曆（法文：calendrier républicain）又叫法國大革命曆（法文：calendrier révolutionnaire français）係法蘭西第一共和國用嘅日曆，屬法國大革命嘅其中一樣革新，為咗去除格里曆嘅天主教元素。

史
法國共和曆將法蘭西第一共和國嘅立國日（1792年9月22號）定做法國共和元年葡月1號（第一年第一月第一日），用羅馬數字紀年，一年分十二個月，一個月分三個禮拜，一個禮拜有十日，每年最後有額外五日（閏年就有六日）。
法國共和曆用到法國共和十四年雪月10號（公元1805年12月31號）就唔再用，用返格里曆。
法國區

喺法國，區 (法文：Arrondissements) 係屬於第3層嘅行政區劃，喺省 (Départements) 下面，而又大過縣 (Cantons)。
喺1800年，法國大革命產生嘅法蘭西第一共和國建立咗一個新嘅行政制度，其中包括區份。到1940年，呢個分區喺法律上變成冇乜用途，因為廢除咗區入面嘅議會同埋選舉，自此之後都係通過任命嘅方法嚟管個國家嘅區。
法國嘅區一般都係由佢嘅中心而改名，而且會有自己嘅阿頭。不過有某啲情況，個區同個省係合并咗，就會由個省嘅阿頭負責管埋。
截至2022年10月，法國總共有333個區。
沙治·羅拔圖

沙治·羅拔圖（加泰羅尼亞文：Sergi Roberto Carnicer，1992年2月7號—），係一個西班牙足球員，司職中場，而家效力緊西甲球會巴塞隆拿。

攞過嘅獎
呢節要加長。
沙河頂站

沙河頂站（口頭上「河」字變調，「頂」用白讀，粵拼：saa1 ho2 deng2 zaam6；英文：Shaheding Station），初期規劃嗌過水蔭路站（注意口頭上「蔭」字讀陰去聲，seoi2 jam3 lou6 zaam6；Shuiyinlu Station），係廣州地鐵6號綫嘅車站，2013年12月28號開放，位置喺天河區先烈中、東路同水蔭路嘅交界。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台西南邊。

站廳
沙河頂站嘅站廳收費區喺車站東北邊。西南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有個島式月台，喺先烈東路嘅地底。

出入口
沙河頂站冚唪唥嘅出入口A出入口A出入口 嘅B出入口嘅B出入口
呢個站有2個出入口，分別係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
1997年，嗰時嘅《廣州市城市快速軌道交通線網規劃研究（最終報告）》話7號綫經過先烈東路，重喺十九路軍墳場西北角嘅水蔭路口整咗個水蔭路站出嚟，直到2003年轉成6號綫嘅手頭，位置一樣冇變到，但站名改成沙河頂站。

施工
車站喺2009年7月正式喐手起。起緊時因車站周邊遇到好多拆遷問題而停咗工好多次，甚至喺2011年間停工長達半年。2011年底，喺廣工沙河頂校區隔籬嘅11標線嘅出入口Ⅱ貫通咗。工期直到2012年5月先至搞掂。

開通
2013年12月28號，由於6號綫一期開通，車站亦正式開放。

利用狀況
呢個站附近有好多間院校同住宅小區，城中村地方，所以好多時有乘客上落。但由於沙河站未起，所以去沙河批發市場嗰邊搞衫褲批發生意啲人，成日揀呢個站攞大件行李或手推車上落。
沙治基斯保

沙治基斯保（法文：Serge Gainsbourg，1928年4月2號—1991年3月2號）係個法國歌手、作曲家、鋼琴家、電影作曲家、詩人、畫家、編劇、作家、演員同導演。法國流行音樂中最重要人物之一，作品充滿挑釁性同誹謗性。
沙治奧·布斯基斯

沙治奧·布斯基斯（加泰羅尼亞文：Sergio Busquets Burgos，1988年7月16號—）係西班牙職業男足球員，司職中場，而家效力緊西甲球會巴塞隆拿同西班牙足球代表隊。
東勝神洲

東勝神洲（梵文音Pūrvavideha、Pūrvavidehah 或者 Pubbavideha），又叫東勝身洲、東毗提訶洲，係佛經所記四大部洲之一，係佛敎世界觀一部份。佢形似半月，喺須彌山東，畀大鹹水海包圍。半月平嘅一邊，向西對住須彌山。洲中有樖高樹。
大洲兩側有兩中洲，一樣樣嘅，只不過細啲。周圍重有數百小洲。
明小說《西遊記》之中，有提孫悟空出自東勝神洲。
東勢區

東勢區（粵拼：dung1 sai3 keoi1）係臺灣臺中嘅一個市轄區。
東出杏

東出杏 ，係日本嘅一個女演員。

拍過嘅作品一覽
呢個表唔完整，歡迎加料。
東加里曼丹

東加里曼丹（East Kalimantan）係印尼一個省，喺加里曼丹，人口303萬，首府沙馬林達。
東努沙登加拉

東努沙登加拉（East Nusa Tenggara）係印尼一個省，喺小巽他，人口468萬，首府古邦。
東勝道

東勝道（英文：Tung Sing Road），係香港香港仔一條馬路，由湖南街開始，去到崇文街。
東勢線

東勢線（又稱東豐鐵路）係由臺灣鐵路管理局營運嘅一條鐵路支線，喺1958年六大建設嘅其中一個項目。呢條線係由豐原站分歧後，往東行直到東勢站為止。全線喺1959年1月12日開始運營，而喺1991年9月1日停止營業。其中石岡車站喺早期係東勢線上唯一嘅會車站，而且有站長同站員管理嘅中途站。朴口同梅子車站係無人招呼站，即冇駐守工作人員。其中朴口至石岡之間有一個名為景的地方，就係火車行駛過瀑布上方嘅奇景。
東北

東北，或者叫東北方，係指東同北之間，接近正東北嘅方向。而正東北係正東同正北正中間嘅方位，符號NE，來自英文Northeast。用真方位角表示，係045度，符號045°，用羅經方位角，係N45°E。
東北相反方向係西南。正東北相反就係正西南。
沙灘老鼠

沙灘老鼠指喺沙灘或者游水場所乘機偷嘢嘅賊，多用於香港、澳門地區。
沙灘拯救隊

《沙灘拯救隊》（英文：Baywatch）係套美國嘅電影，喺2017年上畫。呢套戲嘅主角係狄維莊遜、碩克艾佛朗同埋亞歷珊卓達迪莉奧。
沙灣司

沙灣司係清朝嗰時廣州番禺縣下轄嘅四個巡檢司之一。
沙灘波

沙灘波係稱充氣嘅波，用膠皮做，主要喺沙灘玩嗰陣時用，亦可以做水球或者沙灘排球用嘅波。
沙灣古鎮

沙灣古鎮（粵拼：saa1 waan1 gu2 zan3）喺中國廣東廣州一古色古香嘅嶺南文化古鎮，喺番禺區沙灣鎮西南角。佢亦係中國大陸最值得去嘅13個冷門古鎮之一。
2017年7月29號，沙灣古鎮被列入到中華人民共和國國家級AAAA景區之一。

簡況
沙灣古鎮喺南宋嗰時開闢，入面以珠江三角洲做核心嘅廣府文化代表，有好多喺華南地區出名嘅歷史文化資源同民間藝術，重有好多祠堂、廟宇等古建築同商業遺址、民居遺址響度。嗰度嘅廣東音樂同、飄色、醒獅、舞龍、蘭花同飲食等民間藝術同民俗文化出嗮名。
沙灘椅

沙灘椅係種摺凳，用木件架構，坐嘅位通常係帆布，好多時擺喺沙灘畀人坐低曬太陽用，所以叫沙灘椅。
文蛤

文蛤（Meretrix lusoria），係種食得嘅貝類海鮮，生物學分類係屬雙殼綱簾蛤目簾蛤科文蛤屬。
文言維基大典

呢篇文言維基大典係關於網站嘅楔位文章，重未寫完嘅。麻煩你幫手充實佢。
文言編程語言

文言編程語言（英文：Wenyan）可以視為係一隻玩嘢嘅編程語言或者一件概念藝術嘅作品，靈感嚟自文言文，呢隻語言係由卡利之美隆大學電腦系兼美術系本科生黃令東喺 2019 年整出嚟嘅，保留字係正體文言文，引號係全形中文單引號。
文言係一隻編譯語言，但係目的語言並唔係低階語言，而係其他嘅高階編程語言。

例子
喺螢幕上面顯示「你食咗飯未。」
吾有一言。曰「「你食咗飯未。」」。書之。
由一數到十
吾有一數、曰一、名之曰「甲」。
  恆為是。
    吾有一數、曰「甲」。書之。
  若「甲」等於十者、乃止、云云。
    加「甲」以一、名之曰「乙」。
    昔之「甲」者、今「乙」是矣。
  云云。
文藝復興建築

文藝復興建築（Renaissance architecture）係指文藝復興時期嘅建築風格。
文覺非

文覺非（1913年8月12號—1997年），本名文七根，廣東番禺人，係粵劇演員、電影演員。擅長丑生。首本戲《選女婿》、《打銅鑼》。戲行人尊稱「七叔」。門下弟子有彭熾權、葉兆柏。

生平
文覺非喺香港出世。細時屋企窮，9歲跟老豆老母去星加坡，喺留聲機舖頭做過學徒。18歲入戲行，拜聲架悅為師，初時學丑生，後來轉學做文武生，跟埋劇團去東南亞登台。1940年代，返來省港做戲，有薛覺先教佢，亦同馬師曾、陳非儂、陳錦棠、譚蘭卿合作。1950年代初，同羅品超、郎筠玉喺廣州組「珠江粵劇團」。1958年入廣東粵劇院，做過三團團長。1990年代開始退隱。
東涌游泳池

東涌游泳池（英文：Tung Chung Swimming Pool）係香港一個公眾游泳池，喺新界離島區大嶼山東涌達東路5號，2011年啟用，由康樂及文化事務署管理。
東涌灣

東涌灣（Tung Chung Bay）係香港一海灣，喺離島區大嶼山東涌西面。
東涌海濱路

東涌海濱路係香港一條馬路，喺大嶼山東涌，由迎禧路、怡東路交界，去到赤鱲角南路、順東路交界，全長一公里多啲。
東涌炮台

東涌炮台（Tung Chung Fort），係香港大嶼山東涌一座炮台，喺下嶺皮村，1832年起好，喺1979年8月24號被評為香港法定古蹟。
東涌文東路體育館

東涌文東路體育館，香港室內體育館之一，喺東涌文東路三十九號東涌市政大樓地下同二樓，英文叫Tung Chung Man Tung Road Sports Centre。行政上歸離島區。設施有籃球場、排球場、羽毛球場、乒乓球檯、活動室、健身室、兒童遊戲室。
館逾四千平方米，二〇一〇年十月九號開張，康樂及文化事務署署長馮程淑儀、建築署署長劉賴筱韞，以及時任離島區議會主席林偉強主持開幕。
東涌東站

東涌東站係香港港鐵東涌綫上一個建議緊加落去嘅站，服務東涌東邊企頭角嗰頭，預計2029年12月通車。
東涌母嬰健康院

東涌母嬰健康院（英文：Tung Chung Maternal and Child Health Centre）係香港一母嬰健康院，地址喺大嶼山東涌富東街，東涌健康中心入便，行政上歸離島區。為母嬰同婦女而設，有健康檢查，有家庭計劃等，開禮拜二、四、五，公眾假期唔開。歸衞生署管。
東涌發展碼頭

東涌發展碼頭（英文：Tung Chung Development Ferry Pier），坊間又叫東涌新發展碼頭（英文：Tung Chung New Development Ferry Pier），簡稱東涌新碼頭，係香港大嶼山東涌沿海嘅渡輪碼頭，喺東涌海濱路，係單層鋼筋混凝土建築物；叫做「新發展碼頭」或者「新碼頭」係為為咗同馬灣涌公眾碼頭，亦叫「東涌舊碼頭」——喺東涌道以北，東涌灣入面——嘅街渡碼頭區別。

概述
以往碼頭東邊泊位有新渡輪經營來往屯門碼頭之間嘅渡輪定期航班。之後因為無公司入標經營屯東航線，所以服務喺2008年7月1號開始停止。
西面泊位有富裕小輪由2005年12月9號開始接替新渡輪營辦嘅渡輪服務，來往屯門碼頭同大澳以及沙螺灣，途經東涌。
東涌發展碼頭入面有一間本地茶餐廳同一間港式細士多，有釣魚用嘅蝦仔同紅蟲售賣。碼頭附近有一小段大石建築嘅海堤，經常有釣魚愛好者喺嗰度垂釣。
東涌發展碼頭嘅西鄰，有北大嶼山公路行車天橋，連接對岸的赤鱲角。
李秉喆

李秉喆（號湖巖，1910年2月12號—1987年11月19號）係韓國企業家、財力家，三星集團創辦人，喺大韓帝國慶尚南道宜寧郡出世。
李穎彰

李穎彰，香港親中派政治人物，曾參與2019年香港區議會選舉但落敗。
李禶

李禶（禶讀讚，粵拼：lei5 zaan3；韓文：이찬／李禶 I Chan；1759年8月14號—1778年8月26號），字憐哉（lin4 zoi1；연재/憐哉，轉寫：Yeonjae），諡號孝愍（愍讀閩，haau3 man5；효민/孝愍，轉寫：Hyomin），別稱荷葉生（ho4 jip6 sang1；하엽생/荷葉生，轉寫：Hayeopsaeng），封號恩全君（jan1 cyun4 gwan1；은전군/恩全君，轉寫：Eunjeon-gun），係大朝鮮國嘅王族成員。

家譜
李禶係：英祖李昑嘅庶孫、思悼世子李愃嘅庶五仔、懿昭世子李琔同朝鮮正祖李祘嘅庶細佬、同埋恩彦君李裀同恩信君李禛嘅半細佬。

生平
佢嘅阿媽係朴景嬪，叫氷愛（빙애），係李愃嘅王妃，由宮女出身。
喺1761年1月，李愃嘅精神病發作，打死咗自己個王妃。當時唔夠2歲嘅李禶為咗救阿媽，攞石仔掟佢老豆，而李愃就還手攞刀仔㓤傷佢、㧬佢落後院嘅蓮花池度。好彩嗰陣時佢仲細，畀英祖繼妃貞純王后啲下人見到跌落水嘅過程，跟住就搭救咗佢。自此之後，李禶出咗花名嗌佢做「荷葉生」，意思係「唉！荷葉啊！」，即係講緊呢件事，而李昑就叫佢做「憐哉」，意思即係「認真可憐！」。
喺1772年3月15號，李禶訂婚約，佢之後喺6月28號同郡守趙峸嘅女結婚。
有啲大臣，包括洪麟漢同鄭厚謙，希望推舉李禶做國王，因爲同情佢細個嘅時候畀老豆用刀刮。
親李禶嘅大臣喺1776年7月，嘗試入王宮暗殺李祘，但係失敗咗。之後，王朝拉咗洪氏家族嘅人，包括洪啓能、洪樂任、洪述海、同洪相範等等。
到1776年8月，朝政大臣發現咗兇手。佢哋嘗試同國王李祘要求批准死刑，不過畀佢拒絕咗，因為聲稱個人對暗殺嘅企圖冇任何責任。
1778年，國王李祘對李禶做死刑，迫佢飮毒藥過身，享年20歲。
1851年12月23號，國王李昪終於幫佢復權。

政位
喺1771年2月10號，李禶上任做宗親府嘅有司堂上，佢之後嘅政位級級上：1773年8月5號做咗五衛都總府嘅都總管、1774年5月20號再做同一個職位、跟住9月19號做司饔院嘅提調、到1774年5月20號第三次做都總管、到1776年1月17號做宗簿侍嘅提調。
李秀琼

李秀琼，香港親中派政治人物兼勞工界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會勞工界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
李秉常

李秉常（1061年—1086年8月21號），係西夏第三個皇帝，1068年到1086年在位，跟廟號叫夏惠宗。
李穎琳

李穎琳（英文：Vicky Li，1989年8月16號—）係前香港無綫電視嘅新聞從業員，離職前做緊高級財經主播。

簡歷
李穎琳大學畢業後加入無綫電視新聞部，之後曾經一度過檔亞洲電視做財經主播，到2014年又返去無綫新聞，2015年開始做返財經主播。傳媒話佢似前藝人歐倩怡。
李穎琳喺2020年5月宣佈離開無綫，之後過檔基金公司利達集團，從事ESG及投資者關係工作。隨後於2023年11月，過檔會計師樓上會栢誠。
李秋霞

李秋霞係馬來西亞唐人歌手，來自彭亨州文冬，80年代喺馬來西亞各地登台，以演繹鹹濕歌兼一邊唱歌一邊除衫而聞名，更因演出時大膽露陰毛而獲封「大馬毛后」。當年嘅李秋霞喺台上又除衫又露點，台下收小費時都唔介意男客直接將錢塞入佢胸口度。
不過，因為李秋霞唱嘅歌詞好露骨，當年警察好留意佢嘅動向。只要有佢唱歌嘅地方，警察一定派人駐守。一旦佢一「露毛」，警察就即刻上前捉人。佢都曾經畀警察拉過唔少過十次，佢係喺90年代尾淡出大馬嘅秀場。

音樂作品
佢曾經出過五隻碟，經典之作係一首客家山歌，曲名取之為《床上吊枝筆》。佢前後曾經出過5隻專輯，原本係正經嘅流行歌曲，但歌詞經佢一改，都成為極盡色情嘅黃腔歌。
其他比較有名歌曲有：
《肥婆隻雞用哂毛》
李秀滿

李秀滿，係大韓民國嘅一個男藝人同埋歌手。
海鷗

海鷗（學名：Larus canus）係種中等體型嘅鷗，通常食細魚同其他水生生物。
海龍王

海龍王，簡稱龍王，係道教同佛教嘅神，管海洋同天氣。海龍王有四位：東海龍王、南海龍王、西海龍王同北海龍王。
文學作品《封神演義》同《西遊記》都有提過海龍王。
海龍目

海龍目（Thalattosauria，意思係「海洋蜥蜴」）係群史前海生爬行動物，生存喺三疊紀嘅中到晚期。某啲海龍類可以成長到4公尺以上，發展出扁平嘅尾巴，適於海中環境。海龍類嘅外表類似蜥蜴，但佢哋嘅演化關係重未確定，大部分科學家將海龍目嘅演化位置歸類喺魚龍類同主龍類之間。

分類學
下面段文未譯好，歡迎你幫手。
1905年，John C. Merriam建立海龍目同埋海龍科，包含一群特化的海生爬行動物，當時只包含海龍屬。自從部分科學家將阿氏開普吐龍科歸類於海龍目之後，海龍目的分類經常更動。部分科學家將阿氏開普吐龍科、海龍科共同歸類於海龍目，並建立海龍超科，以包含海龍屬的近親；而部分科學家提出狹義的海龍目，並建立海龍形類（Thalattosauriformes）以包含海龍目、阿氏開普吐龍超科。

分類
以下分類系統是根據Mikko Haaramo的研究與網站，以及一份2007年的研究。其中的海龍科是個並系群，該科包含Claraziidae科的直系祖先。
海龍目 Thalattosauria
阿氏開普吐龍超科 Askeptosauroidea
貧齒龍 Miodentosaurus
阿氏開普吐龍科 Askeptosauridae
安順龍 Anshunsaurus
阿氏開普吐龍 Askeptosaurus
埃登那龍科 Endennasaurida
埃登那龍 Endennasaurus
海龍超科 Thalattosauroidea
Nectosaurus
新鋪龍 Xinpusaurus
Claraziidae科
Clarazia
Hescheleria
海龍科 Thalattosauridae (並系群)
Agkistrognathus
Paralonectes
海龍 Thalattosaurus

系統發生學
海龍目傳統上包含阿氏開普吐龍科、海龍科…等科。近年來數名科學家提出海龍形類（Thalattosauriformes）取代原有嘅海龍目，而將海龍目嘅範圍縮細，接近原有嘅海龍超科嘅範圍。以下演化樹出自Mikko Haaramo嘅2004年研究：
海龍形類
海龍蛙兵

海龍蛙兵，正式叫中華民國陸軍101兩棲偵察營（Army 101st Amphibious Reconnaissance Battalion，簡稱ARB-101），俗稱水鬼，係中華民國（台灣）陸軍嘅特種部隊之一。駐紮喺金門、馬祖、澎湖等地方，主要執行海域巡弋、漁船驅離、水文偵察、運補護航、海上救難等任務。
海龍蛙兵喺金門有兩個連（營部連-料羅灣儲訓隊、偵一連），澎湖西嶼偵二連、馬祖南竿偵三連、馬祖東引偵四連等外島各一個連，營部駐紮喺金門。東引連喺2012年3月28號精簡裁撤。
海鳥

海鳥係指喺海皮同海上面生活嘅雀仔。同其他雀相比，海鳥通常都長命啲、生少啲後裔、花多啲時間照顧後裔。
海鳴威

海鳴威（英文名 Ocean，1982年7月10號—）係英皇星藝嘅男歌手。佢響中國廣東省廣州市出世，籍貫係中國嘅廣東省。2000年得到「新偶像」歌唱比賽總冠軍。2002年得到「全國街舞大賽」冠軍。2005年曾經做過張學友嘅音樂劇《雪狼湖》嘅特邀藝員，一人分演7個角色。2006年參加中央電視台《夢想中國》得到亞軍。後簽約英皇星藝。2007年5月19號佢推出個人首張專輯《Dance Dance Dance》。首波主打歌係《老人與海》。
海鸚

海鸚，學名叫海鸚屬（Fratercula），係鴴形目海雀科嘅一個屬，有3個現存嘅物種。
海鹽

海鹽係由海水度攞嘅鹽，一般都喺鹽田生產，成份主要係氯化鈉，多數用嚟做食鹽。
海富苑

海富苑係香港嘅一個公共屋邨同埋居者有其屋屋苑，喺九龍旺角西九龍填海區，係油尖旺區唯一一個房委會公屋屋邨。喺1999年-2004年入伙，由中國海外物業服務有限公司負責屋邨管理。

簡介
海富苑係香港房屋署可租可買計劃（第一期）嘅屋邨/屋苑之一，其中海寧閣已經喺可租可買計劃中賣咗，其他係出租嘅公屋單位，令到海寧閣成為私人地方，而邨內其餘嘅樓宇由房屋署擁有，喺維修樓宇責任出現咗問題。之後海富苑嘅部分樓宇出現老化問題，而海富苑嘅業主立案法團多次拒絕承建商入去屋苑做工程，最終房屋署向海富苑業主立案法團發出傳票，入稟香港高等法院，要求法院向法團頒令同埋發出多項禁制令，先至解決到問題。
海山

海山（1281年8月4號—1311年1月27號）係大元第三個皇帝，1307年到1311年在位，跟廟號叫元武宗。1303年封懷寧王，1307年元成宗鐵穆耳過身，由於佢之前立嘅皇太子都已經過身，由元成宗個姪海山繼位做皇帝。
海山過身之後由細佬愛育黎拔力八達繼位，就係元仁宗。
海山二

海山二係個喺船底座嘅恆星系統，距離地球7,500光年，亦係幾近地球嘅巨大質量恆星，質量超過太陽100倍。
維基同享有多媒體嘅嘢：海山二
海寧

海寧係中國浙江嘉興一個縣級市，總面積731平方公里，人口64萬。
海寧芙

尼蕾伊特斯（粵拼：nei4 leoi4 ji1 dak6 si1，希臘文：Νηρείς），係希臘神話入面嘅一種海洋女神。指海入面嘅寧芙，成日會畀人描繪成海神波士頓嘅手下。
海宴

海宴喺廣東省江門市西南面，係台山嘅一個沿海鎮，叫海宴鎮，舊稱海晏。同下川島隔海相望，臨近汶村同廣海。
昃臣

湯馬士昃臣爵士（英文：Thomas Jackson，1841年6月4號—1915年12月21號）係大不列顛及愛爾蘭聯合王國銀行家，做過香港上海滙豐銀行總司理人。

紀念
香港有昃臣道。
昃臣道

昃臣道係香港中環一條馬路，由德輔道中出發，經舊最高法院大樓同遮打花園之間到遮打道，再經香港會所大廈同和平紀念碑之間到干諾道中。
昆士蘭

昆士蘭（英文：Queensland）簡稱昆州，係澳洲東北部一個州，亦係澳洲第二大嘅州，人口喺澳洲排第三，首府係布里斯班。昆士蘭同其他州好唔同，昆士蘭人口唔係集中喺首府，反而係分散喺唔同嘅主要城市，分別有黃金海岸、柬兹、湯士維、洛咸頓、麥卡伊等等。
昆士蘭喺亞熱帶，全年都好好陽光，所以好多人叫佢做「陽光之州」（Sunshine State）。

人口
根據2021年嘅估計，昆士蘭嘅人口大概有527萬人喥。而且係全國人口增長最多嘅州。人口增長主要係嚟自其他州嘅移民。
布里斯班係昆士蘭嘅首府，人口最多，佔全州49%，其他城市有黃金海岸、柬兹、湯士維、洛咸頓、麥卡伊等。人口雖然比其他州分散，但東南部始終係人口最多嘅地區。呢區以布里斯班為中心，由沿岸有成200公里長嘅都市群構成，由路沙南至特威德河。

經濟
呢個州農業發達。全國嘅牛奶、香蕉、菠蘿、咖啡、煙草、花生、木材、豆類、蘋果、香蕉、菠蘿、木瓜、荔枝、芒果、穀物、甘蔗、棉花、等都主要喺呢度出產。礦產資源亦豐富，礦產量佔全國24%。主要礦產有鉛、鋅、銅、鈾、鋁礬土、錳、銀、金、鉬、煤、鐵礦砂、石油、天然氣、磷酸鹽、紅金石、蛋白石等等。工業有提煉礦產嘅工廠。另外旅遊業都好發達，主要景點有大堡礁同黃金、陽光兩海岸。
昆士柏流浪足球會

昆士柏流浪足球會（英文：Queens Park Rangers Football Club，簡稱Rangers，縮寫QPR）係英格蘭大倫敦懷特城嘅一支職業足球隊。佢同車路士同富咸呢兩支英超球隊都喺同一個大都會區。呢隊球隊喺1882年成立，主場係洛夫迪斯路球場。
昆士蘭傘木

（學名：Schefflera macrostachya），又嗌澳洲鴨腳木、大葉傘（daai6 jip6 saan3）、傘樹（saan3 syu6），係五加科鵝掌柴屬嘅常綠喬木，原產澳洲昆士蘭或周邊地區同太平洋嘅部分島國。

用途
植株可以做庭院觀景植物同室內嘅觀葉植物。
昆士柏站

昆士柏站（英文：Queen's Park (London) station），根據英文意思又可以譯做皇后公園站，係英國倫敦地下鐵必嘉老綫嘅車站，屬第2收費區，喺大倫敦布倫特區。
昆士蘭大學

昆士蘭大學係澳洲昆士蘭布里斯本一間公立大學，1909年創校，屬砂岩學府其中一間，亦係澳洲八大院校成員之一。大學主校區位於聖露西亞。
波斯細密畫

波斯細密畫（Persian miniature；波斯文：نگارگری ایرانی，negârgari Irâni）係波斯藝術最出名嘅嘢之一，亦係波斯畫藝嘅主要組成部份。細密畫係指一幅幅畫喺細張嘅紙上面嘅畫，好多時會配合書法一齊出現，成日俾人攞嚟做書裏面嘅插圖。無論係書籍插圖定係打算保存尼類作品相冊中嘅單獨藝術作品。尼些技術大致可與西方同拜占庭傳統手稿中嘅細密畫相媲美，尼可能對波斯傳統嘅起源產生咗影響。儘管波斯嘅壁畫傳統同樣悠久，但細密畫嘅存活率同保存狀況更好，而且細密畫係西方最著名嘅波斯繪畫形式。
微型畫係 13 世紀成為一種重要嘅波斯文化，傳統嘅最高峰係 15 同 16 世紀。此後，係西方嘅一些影響下，尼一傳統得以延續，並有好多現代代表。
伊朗國家博物館收藏咗波斯細密畫，伊朗後伊斯蘭時代嘅各種陶器、紡織品、文本、藝術品、星盤同土坯書法。

波斯細密畫嘅簡史
波斯細密畫藝術嘅起源好難追溯，因為它主要係蒙古同帖木兒時期（13 至 16 世紀）達到頂峰。 伊朗嘅蒙古統治者灌輸咗中國畫嘅崇拜，並帶來咗大量嘅中國工匠。 紙本身於公元 753 年從中國傳到波斯。 因此，中國嘅影響係非常強大嘅。
縮影最重要嘅功能係插圖。 它為文學情節賦予咗視覺形象，使其更有趣，更易於理解。 微型發展成為藝術同詩意語言嘅結合，並獲得咗對詩歌嘅深刻而真誠嘅契合。
係過去嘅十個世紀裡，有許多偉大嘅文學作品激發咗當時偉大嘅藝術家嘅靈感。 10 世紀末，費爾多西創作咗他嘅不朽史詩《列王記》，大約有 5 萬副對聯，通過事實同傳說講述咗尼個國家從創世到建國嘅歷史。 7 世紀阿拉伯人嘅征服。 12世紀，詩人涅扎米創作咗浪漫主義嘅《康薩》（五篇詩），廣受歡迎，被印度詩人用波斯語寫作數次模仿。
13世紀見證咗著名嘅《布斯坦》同《戈勒斯坦》嘅作者薩阿迪創作嘅偉大作品。《戈勒斯坦》係一套寓教於樂、寓教於樂嘅軼事同諺語，以優雅嘅押韻散文寫成，不時以合適嘅詩句寫成。《布斯坦》係一首說教詩，語氣抒情，成分軼事。 它被認為係波斯文學嘅傑作之一。
係 14 世紀，有 阿米爾.可蘇.德拉菲、吉爾克瑪尼、吉菲 和 卡瑪爾可扎迪 嘅啟蒙和浪漫作品。 15 世紀係多面詩人賈米嘅時代，他寫了《七首名七王座或大熊座》嘅史詩。 佢嘅詩歌涵蓋咗先前文學嘅所有不同類別。
大量鼓舞人心嘅 文學作品催生了許多重要嘅微型畫派，每個畫派都有自己獨特嘅風格，創造了多種多樣嘅繪畫作品。 正係通過尼點流派，細密畫係伊朗和中亞都取得咗輝煌嘅發展。 最有影響力嘅三所學校分別位於設拉子、大不里士和赫拉特。
13、14世紀，法爾斯首府設拉子見證了文化生活嘅新發展。 尼係薩阿迪、卡朱克曼尼和哈菲茲嘅時代。 詩歌盛行，微型畫都盛行。呢一個時期插畫家最重要嘅作品之一係“沙那馬哈”，係設拉子，有大量畫家致力於此。 係 14 世紀嘅史拉子縮影中，結構嘅對稱性占主導地位，並且大部分構圖像帶狀裝飾，簡單而單調。
儘管如此，設拉子學派還係在整個伊朗產生了巨大影響，到 15 世紀末，它生產了最高質量嘅縮影。尼扎米 嘅“卡密史”（1491 年）插圖係史拉子藝術巔峰時期嘅一個例子。 無論係構圖還係細節分佈，以及輪廓嘅輪廓，一切都係完整而清晰嘅。 線條堅定而自信。
13 世紀末  “大不里士”藝術學院成立。 大不里士學派嘅早期藝術發展與史拉子嘅藝術發展不同，因為佢嘚嘅插圖傾向於將遠東特徵與亞美諾-拜占庭繪畫風格相結合。 後一種影響可以通過位於亞美尼亞地區邊境的大不里士的地理狀況來解釋。
15世紀初，史拉子同大不里士藝術流派嘅唔同藝術風格之間出現咗更密切嘅聯繫。 今次與帖木兒征服巴格達（1393 年、1401 年）同大不里士（1402 年）之後開始嘅畫家大遷徙有關。 佢嘚中嘅許多人被帶到征服者嘅首都撒馬爾罕，以及佢嘅孫子、史拉子嘅統治者伊斯干達蘇丹嘅宮廷。 係新嘅工作室中，佢嘚適應咗現有嘅想法同品味，但同時佢嘚引入咗好多係遷移之前很久就遵循嘅傳統。
16世紀，係伊朗同中亞嘅廣大領土果位子，賈米嘅嘅詩歌非常流行，並以新嘅題材豐富咗繪畫藝術。 尼係伊朗各個藝術學院取得巨大發展嘅開始。 係個時期嘅大不里士細密畫中，出現咗一種係有限空間內創造特定場景或景觀嘅完整幻覺嘅宏偉能力； 例如，宮殿建築嘅圖片，包括部分院子、內花園同宮殿內部。
從依家開始嘅建築同景觀都被盡可能完整地包括在內。 構圖中嘅人物不再拘束、靜止，畫得更加生動自然。
15 世紀上半葉，赫拉特成立了一所藝術學校。 大不里士同史拉子學校最優秀嘅藝術家搬到尼度。 係早期嘅赫拉特微型人物畫變得更加熟練，繪畫也獲得了更高嘅準確性。 隨著畫家技巧嘅提高，人物嘅擺放更加自信，構圖嘅韻律結構變得更加複雜。 赫拉特嘅藝術家在描繪人物方面表現出色，使周圍環境僅是伴奏。
赫拉特畫派最著名同最有影響力嘅畫家之一係卡瑪爾偶本扎，佢嘅創作藝術深受詩人賈米同納瓦伊作品嘅影響。 係佢嘅作品當中，出現咗一種獨特嘅關注，不僅描繪了人物，總描繪咗佢嘚日常生活中嘅事物。本扎嘅畫為它嘅真正綻放帶來了縮影。 佢與當時其他傑出嘅微型畫家分享了赫拉特繪畫嘅名聲：佢嘅老師同宮廷工作室嘅負責,米拉克 年卡式、卡辛阿里，卡哇加莫哈穆特那卡什同沙木哈穆特那卡薩同沙。
隨著時間嘅推移，細密畫嘅主題變得更加有限。 17世紀主要有愛情場景、肖像畫，有啲甚至抄襲咗歐洲嘅圖畫。 18世紀出現咗新嘅花鳥流派。
波札諾

波札諾（Bolzano）係意大利南提洛首府，人口11萬。
波斯藝術

波斯藝術狹義指伊朗嘅藝術，廣義上可以泛指講波斯文嘅地區嘅藝術。
東方教會

東方教會係基督教教會，由君士坦丁堡普世牧首聶斯脫里喺5世紀頭創立。
呢個教派之後傳到大唐，即係景教。